CELEX: 62015CN0577
Language: hr
Date: 2015-11-09 00:00:00
Title: Predmet C-577/15 P: Žalba koju je 9. studenoga 2015. podnio SV Capital OÜ protiv presude Općeg suda (treće vijeće) od 9. rujna 2015. u predmetu T-660/14, SV Capital OÜ protiv Europskog nadzornog tijela za bankarstvo (EBA)

18.1.2016   
            
            
               HR
            
            
               Službeni list Europske unije
            
            
               C 16/22
            
         Žalba koju je 9. studenoga 2015. podnio SV Capital OÜ protiv presude Općeg suda (treće vijeće) od 9. rujna 2015. u predmetu T-660/14, SV Capital OÜ protiv Europskog nadzornog tijela za bankarstvo (EBA)
   (Predmet C-577/15 P)
   (2016/C 016/28)
   Jezik postupka: engleski
   
      Stranke
   
   
      Žalitelj: SV Capital OÜ (zastupnik: M. Greinoman, odvjetnik)
   
      Druge stranke u postupku: Europsko nadzorno tijelo za bankarstvo (EBA), Europska komisija
   
      Zahtjevi
   
   Žalitelj od Suda zahtijeva da:
   
               —
            
            
               ukine presudu Općeg suda od 9. rujna 2015. u predmetu T- 660/14 u dijelu u kojem ona 1) proglašava tužbu protiv EBA-ine Odluke C 2013 002 nedopuštenom, 2) djelomično poništava Odluku 2014-C1-02 žalbenog vijeća Europske nadzorne agencije od 14. srpnja 2014. u dijelu koji se odnosi na dopuštenost žaliteljeve žalbe i (3) odlučuje o troškovima;
            
         
               —
            
            
               predmet vrati Općem sudu;
            
         
               —
            
            
               naloži tuženiku snošenje troškova žalbe i intervenijentu snošenje vlastitih troškova.
            
         
      Žalbeni razlozi i glavni argumenti
   
   U prilog osnovanosti svoje žalbe protiv presude Općeg suda od 9. rujna 2015. u predmetu T-660/14, žalitelj ističe sljedeće žalbene razloge i argumente:
   Opći sud odlučio je ultra petita;
   Opći sud povrijedio je članak 60. stavak 1. Uredbe 1093/2010/EU (1) jer je tužba protiv EBA-ine Odluke C 2013 002 bila pravodobna s obzirom da je o njoj prvo odlučilo žalbeno vijeće Europske nadzorne agencije;
   Opći sud povrijedio je članak 48. stavak 2. Poslovnika Općeg suda (na snazi do 31. prosinca 2014.);
   Opći sud povrijedio je članak 263. UFEU-a jer je tužba protiv EBA-ine Odluke C 2013 002 bila pravodobna s obzirom da je upravni postupak trajao do 14. srpnja 2014.;
   Opći sud povrijedio je članak 45. Statuta Suda Europske unije jer je tužba protiv EBA-ine Odluke C 2013 002 bila pravodobna s obzirom na nepredvidive okolnosti;
   Opći sud povrijedio je članak 263. UFEU-a i članak 60. stavak 1. te članak 61. stavak 1. Uredbe 1093/2010/EU jer je tužba protiv EBA-ine Odluke C 2013 002 bila dopuštena zbog, s jedne strane, činjenice da je odluka bila upućena žalitelju i, s druge strane, jer se na njega izravno i osobno odnosila;
   EBA-ina Odluka C 2013 002 zahvaćena je pogreškom koja se tiče činjenica;
   EBA-ina Odluka C 2013 002 zahvaćena je pogreškom u ocjeni;
   EBA-ina Odluka C 2013 002 zahvaćena je povredom članka 39. stavka 1. Uredbe 1093/2010/EU i članka 16. Kodeksa dobrog upravnog ponašanja EBA-e;
   EBA-ina Odluka C 2013 002 zahvaćena je povredom članaka 3.3., 3.4. i 3.5. Internih pravila EBA-e u Odluci EBA C 2013 002;
   EBA-ina Odluka zahvaćena je zlouporabom ovlasti i EBA-inim nerazumnim postupanjem.
   
      (1)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ SL L 331,str. 12. (SL, posebno izdanje na hrvatskom jeziku, poglavlje 6., svezak 12., str. 80.)